શીર્ષક: જમાલ ખાશોગીની હત્યાનો રિપોર્ટ જાહેર કરશે અમેરિકા, જો બાઇડને કિંગ સલમાન સાથે વાત કરી - Top News\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એવું કહેવામાં આવી રહ્યું છે કે ખાશોગીની નિર્મમ હત્યા માટે સાઉદી અરબના શક્તિશાળી યુવરાજ મોહમ્મદ બિન સલમાનને જવાબદાર ગણી શકાય છે.

અમેરિકાના રાષ્ટ્રપતિ જો બાઇડને આ અહેવાલને વાંચ્યો છે અને તેમણે સાઉદી અરબના બાદશાહ શાહ સલમાન સાથે વાતચીત કરી હતી.

બાઇડન સાઉદી અરબ સાથેના અમેરિકાના સંબંધોને નવા છેડેથી જોવા માગે છે. રાષ્ટ્રપતિ ટ્રમ્પના સમયમાં અમેરિકા અને સાઉદી ખૂબ જ નજીક હતા.

પત્રકાર ખાશોગીની હત્યા ઑક્ટોબર 2018માં તુર્કીમાં સાઉદીના વાણિજ્ય દૂતાવાસની અંદર કરી દેવામાં આવી હતી. 

જોકે સાઉદી ક્રાઉન પ્રિન્સ આ કેસમાં સામેલ થવાને લઈને તમામ આરોપોને નકારે છે.

આમ આદમી પાર્ટીએ ભાજપ પર કૉર્પોરેટરોને 'લલચાવવા'નો આરોપ મૂક્યો  

પ્રતીકાત્મક તસવીર

ટાઇમ્સ ઑફ ઇન્ડિયાના અહેવાલ અનુસાર આમ આદમી પાર્ટીના નેશનલ કન્વિનર અરવિંદ કેજરીવાલ સુરતની મુલાકાત લે તેના પહેલાં આપે ભાજપ પર આરોપ મૂક્યો હતો કે તેમની પાર્ટીના કૉર્પોરેરેટરોને ભાજપ લલચાવવાનો પ્રયાસ કરી રહ્યું છે. 

આમ આદમી પાર્ટીએ સુરત મ્યુનિસિપલ કૉર્પોરેશનની ચૂંટણીમાં 27 સીટ જીતી છે. 

આપના સેક્રેટરી અને દક્ષિણ ગુજરાતના ઇન્ચાર્જ મનોજ સોરઠિયાએ કહ્યું, "અમારા ચૂંટાયેલા કાઉન્સિલરને ભાજપના નેતા દ્વારા બોલાવવામાં આવ્યા છે. તેમણે કહ્યું કે આવીને અમને મળો પરંતુ અમારા ચૂંટાયેલા પ્રતિનિધિ તેમની ટ્રેપમાં ન આવ્યા."

તેમણે વધુમાં કહ્યું કે અમારા ઉમેદવારો લોકો અને પાર્ટીને સમર્પિત છે. જો ભાજપ આવી તરકીબો અપનાવશે તો અમે તેમને સ્ટિંગ ઑપરેશન કરી તેને ખુલ્લો પાડીશું.

ભાજપના શહેર પ્રમુખ નિરંજન ઝાન્ઝમેરાએ કહ્યું, "સુરત મ્યુનિસિપલ કૉર્પોરેશન પર નિયંત્રણ રાખવા માટે ભાજપ પાસે 93 કૉર્પોરેટર છે. અમે શું કામ આપના કાઉન્સિલર તરફ જઈએ. આરોપો પાયાવિહોણા છે. આપના નેતાઓએ કેમ કોઈ પુરાવા મીડિયાને ન આપ્યા. આ દેખાડે છે કે તેઓ દિલ્હી જેવું ન્યૂસન્સ કરે છે."

આપના નેશનલ કન્વિનર અરવિંદ કેજરીવાલ આજે સુરત આવી રહ્યા છે તે સુરતના વરાછામાં રેલી પણ યોજવાના છે.

375 મિલિયન બાળકોનું આરોગ્ય ખરાબ, શિક્ષણનો અભાવ - સીએસઈનો અહેવાલ

પ્રતીકાત્મક તસવીર

ધ હિંદુના અહેવાલ અનુસાર દેશના 375 મિલિયન બાળકો પર કોરોના વાઇરસની મહામારીની લાંબાગાળાની અસર પડી છે. 

સેન્ટર ફૉર સાયન્સ અને એન્વાયરમૅન્ટે હાલમાં જ સ્ટેટ ઑફ એન્વાયરમૅન્ટલ રિપોર્ટ, 2021 પ્રકાશિત કર્યો છે. જે પ્રમાણે નવજાતથી લઈને 14 વર્ષ સુધીનાં બાળકો ઓછા વજનના, ઠીંગણાં થયાં છે અને બાળ મૃત્યુદરમાં...